Kuopion museot

Opastus: Muuttuva luonto
2024-03-27 15:30 - 16:15 (Europe/Helsinki) | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Marianna Huttunen: Juho Rissasen Helkajuhla-freskosarja Suomen kansallisteatterissa
2024-03-27 17:30 - 18:30 | KUMMA, Kauppakatu 35, Kuopio, 70100
Suomen Kansallisteatterin alalämpiössä on Juho Rissasen viisiosainen fresko vuodelta 1928. Sen aiheena on muinainen Helkajuhla. Miksi savolaissyntyinen taiteilija tarttui tämän vain Sääksmäellä vietettävän tradition kuvaamiseen? Miksi Rissanen valikoitui teoksen tekijäksi, vaikka uuteen, vuonna 1902 valmistuneeseen teatteriin tilattiin maalaussarja Akseli Gallen-Kallelalta?
Marianna Huttusen luennolla keskiviikkona 27.3. klo 17.30 selvitellään Juho Rissasen Helkajuhla-freskosarjan kulttuuri- ja taidehistoriallisia taustoja sekä sen toteutusprosessia.
Luennolle voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Opastus: Juho Rissanen meillä ja maailmalla
2024-03-30 13:00 - 13:45, 2024-04-06 13:00 - 13:45, 2024-04-13 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Opastus: Apinat!
2024-03-30 14:00 - 14:45, 2024-04-10 15:30 - 16:15, 2024-04-13 14:00 - 14:45 | Kuopion museo
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v maksutta), Museokortti käy.

Käraste Bodil! -teemaopastus
2024-03-30 16:00 - 17:00 | KUMMA, Kauppakatu 35, Kuopio, 70100
Vuonna 1918 Juho Rissanen tutustui Tanskassa ystävänsä siskoon, Bodil Hallariin. He kävivät kirjeenvaihtoa vuosina 1918–1932. Rissasen kirjoittamista kirjeistä päätellen heidän välillään on alun perin vaikuttanut olleen isompiakin tunteita, romanttista rakkautta. Ajan myötä tunteet ovat miedontuneet lämpimäksi ystävyydeksi. Tästä neljätoistavuotisesta kirjeenvaihdosta ja Juho Rissaselle tärkeästä ystävyyssuhteesta kuullaan Käraste Bodil! -teemaopastuksella. Lähteinä toimivat Rissasen omat kirjeet.
Käraste Bodil! -teemaopastuksia järjestetään kolmena lauantaina: 9.3., 16.3. ja 30.3. klo 16.00. Osallistujille on varattu istumapaikat, sillä noin 45 min kestävän teemaopastuksen ajan pysytellään samassa huoneessa.
Opastukselle voi osallistua Kuopion taidemuseon pääsymaksulla 10/5 €, myös Museokortti käy maksuvälineeksi. Ennakkoilmoittautumista ei tarvita.
Lämpimästi tervetuloa!

Opastus Überhund – taiteen kiehtovat koirat -näyttelyyn
2024-03-31 14:00 - 15:00, 2024-04-14 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Suomea valloittanut ja ihastuttanut Überhund-näyttely on saapunut uusin murkinoin Kuopion taidemuseoon. Näyttelyn perusluut on kuratoinut Salon taidemuseon johtaja Susanna Luojus ja oman lisänsä mixiin tuo Kuopion taidemuseon omat kokoelmat.
Koiran ja ihmisen ainutlaatuinen suhde on kuvataiteen keskeisimpiä eläinaiheita. Vaikka koiria on kuvattu kuvataiteessa hämmästyttävän paljon, ovat ne kuitenkin hahmoina usein niin arkisia ja tavallisia, että saattavat jäädä huomaamatta. Überhund nostaa koirat katseen kohteeksi ja pääosaan. Näyttely kertoo myös lajiemme pitkästä yhteisestä historiasta ja suhteemme ainutlaatuisuudesta.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Opastus: Toden ja tarun rajalla
2024-04-03 15:30 - 16:15, 2024-04-06 14:00 - 14:45 | Kuopion museo
Ihmisen ja luonnon suhde on muuttunut aikojen saatossa. Toden ja tarun rajalla -näyttely vie kiertäjänsä matkalle menneisyyden maailmaan, jossa myyttejä ja merkityksiä täynnä oleva luonto rytmitti ihmisen eloa. Opastetulla kierroksella vieraillaan muun muassa museon savutuvassa sekä tutustutaan entisaikojen vuodenkiertoa kuvaavaan Ajastaika-videoon.
Opastus sisältyy pääsylipun hintaan 13 € / 7 €, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Kantin Kestävä Keskiviikko: Kirjastopuutarhat ja laatikkoviljelyn vinkit
2024-04-03 16:30 - 18:00
Kutkuttaako keväinen multa, syyhyävätkö sormet istutuspuuhiin? Aloitamme oman laatikkoviljelyprojektin tulevalle kesälle! Tällä kerralla kuulemme esimerkkejä toteutuneista kirjasto- ja kaupunkiviljelmistä sekä saamme osuvimpia vinkkejä laatikkoviljelmien suunnitteluun.

Emma Karimaa Nokialta kertoo etäyhteydellä esimerkkejä kirjastopuutarhoista: ”Miksi ja miten kirjastot ovat perustaneet pieniä hyötypuutarhoja? Kirjaston ydintehtäviin kuuluu tiedon säilyttäminen ja jakaminen, ja sitä voi tehdä kirjaston puutarhassa hyvin käytännönläheisesti. Ilmastonmuutoksen vuoksi me kaikki tarvitsemme uusia taitoja ja tietoja, joita voi kartuttaa esimerkiksi kaupunkiviljelyn avulla. Mikään ei ole niin tärkeää kuin kirjastonhoito – paitsi puutarhanhoito!”

Paikallinen kokemus kuullaan Neulamäestä, jossa lähikirjasto, Hyötykasviyhdistys sekä asukasyhdistys ovat toteuttaneet yhdessä jo useamman kerran kaupunkiviljelyksen. Mukana kertomassa vastauksia kysymyksiin ”miten toteutettiin, mitä tehtiin ja mitä tarvitaan” ovat Hyötykasviyhdistykseltä, Kuopion alueosastolta puheenjohtaja Tarja Martikainen ja asukastoimesta Tuula Kaikkonen.

Varsinainen laatikkoviljelmä perustetaan yhdessä oppien 5.6. Kantin Kestävän Keskiviikon kylvökerralla. Kesän yli viljelmä on Kuopion Luonnonystäväin Yhdistyksen jäsenten hoidossa. Kasvua voi käydä seuraamassa Kuopion museolla kesän aikana (ei ole museon pääsymaksullisella alueella, eli tutustumassa voi käydä museon aukioloaikoina maksutta).

**************

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.

Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.

Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.

Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)

Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.

Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen + Anna Voutilainen-Veijosen sooloteos saksofonille ja loopperille
3.4. klo 16.30-18 Kirjastopuutarhat ja laatikkoviljelyn vinkit
17.4. klo 16.30-18 Museoviraston avustukset rakennusten ja kulttuuriympäristökohteiden entistämiseen

24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvöt
(Ohjelmamuutokset ja täydennykset ovat mahdollisia!)

Peruttu,Korttelivartti: Kuvien kertomaa 4.4.2024 14:00 - 14:30
2024-04-04 14:00 - 14:30 | Korttelimuseo, Kirkkokatu 22, Kuopio, 70100
Valitettavasti Korttelivartti on peruttu.

Korttelivartilla pääset kuulemaan, mitä Juho Rissanen meillä ja maailmalla- näyttelyyn valitut kuvat kertovat Juho Rissasen elämästä Kuopiossa. Kuvista kertoo valokuvakokoelmien ja arkiston intendentti Pekka Kankkunen. Vartille pääset osallistumaan pääsymaksun hinnalla, ja opastus kestää 15–30 minuuttia.
Kuva: Tulliportinkatua, Karl Granit, 1890-92; piirrokset Mea Kaikkonen.
Seuraava vartti: 11.4. Juho Rissasen Kuopio -mobiilipelin esittely, Sanna Reinikainen, museolehtori

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Avoin kuvapaja
2024-04-04 14:00 - 16:30, 2024-04-11 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.1. / 25.1. / 1.2. / 8.2. / 15.2. / 22.2. / 29.2. / talvitauko / 21.3. / 4.4. / 11.4. / 18.4. / 25.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Ilmaisperjantait Kuopion korttelimuseossa 5.–26.4.
2024-04-05 10:00 - 15:00, 2024-04-12 10:00 - 15:00 | Korttelimuseo, Kirkkokatu 22, Kuopio, 70100
Onko Kuopion korttelimuseo tuttu? Onko viime vierailusta vierähtänyt jo tovi? Mitäs nähtävää siellä museossa olikaan? Tule vierailulle museokortteliin kevään ilmaisperjantaissa! Kuopion korttelimuseon kehittämishankkeen osana tarjoamme vapaan pääsyn museoon perjantaisin 5.–26.4. klo 10–15.
Voit siis käydä tutustumassa museon tarjontaan maksutta ja antaa meille palautetta sekä kehitysideoita. Tämä onnistuu joko käynnin yhteydessä paperisella lomakkeella tai verkossa (linkki avautuu uuteen välilehteen).
Kuopion korttelimuseon uudistusta suunnitellaan syksyyn asti kestävässä hankkeessa, josta löydät lisätietoja korttelimuseon nettisivuilta (linkki avautuu uuteen välilehteen). Osallistu ja vaikuta!
Ilmaisperjantait:

5.4.
12.4.
19.4.
26.4.

PERUTTU! Opastus: Juho Rissanen meillä ja maailmalla
2024-04-06 14:00 - 14:45 | Korttelimuseo, Kirkkokatu 22, Kuopio, 70100
PERUTTU: la 6.4. klo 14 opastus äkillisesti muuttuneen henkilöstötilanteen vuoksi.
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Sinun orkesterisi kylässä
2024-04-06 15:00 - 15:30 | KUMMA, Kauppakatu 35, Kuopio, 70100
Kuopion kaupunginorkesterin trio Sri Gopal / viulu, Sanni Määttä / viulu ja Hyesoo Kim / klarinetti vierailee taidemuseon Überhund – taiteen kiehtovat koirat -näyttelyssä lauantaina 6.4. klo 15. Minikonsertissa musiikki ja kuvataide kohtaavat ja luovat katsojalle eri aisteja puhuttelevan elämyksen. Trion ohjelmassa on suomalaisia kansansävelmiä – nopeita tanssirytmejä ja hitaampaa tunnelmointia, iloisia ralleja ja haikeita säveliä. Konsertin kesto on noin 25 minuuttia.
Konsertti järjestetään osana Kuopion taidemuseon Überhund – taiteen kiehtovat koirat -näyttelyä. Koiran ja ihmisen ainutlaatuinen suhde on kuvataiteen keskeisimpiä eläinaiheita. Vaikka koiria on kuvattu kuvataiteessa hämmästyttävän paljon, ovat ne kuitenkin hahmoina usein niin arkisia ja tavallisia, että saattavat jäädä huomaamatta. Überhund nostaa koirat katseen kohteeksi ja pääosaan. Näyttely kertoo myös lajiemme pitkästä yhteisestä historiasta ja suhteemme ainutlaatuisuudesta.
Minikonserttiin voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Opastus Juho Rissanen – Kuvauksen vilkkaus -näyttelyyn
2024-04-07 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Odotettu Juho Rissanen – Kuvauksen vilkkaus -näyttely tarjoaa uuden näkökulman Rissaseen pureutumalla hänen taiteensa lisäksi hänen elämäänsä ja persoonaansa. Esillä on sekä tuttuja että harvoin esillä olleita teoksia, myös Rissasen kirjeitä ja valokuvia, joiden kautta välittyy hänen valloittava persoonallisuutensa ja suhteensa tukijoihin ja läheisiin ihmisiin.
Näyttelyssä on teoksia koko Rissasen taiteellisen työskentelyn ajalta. Esillä on muun muassa luonnoksia Rissasen lapsuuden traagiseen tapahtumaan liittyvästä isän kuolemasta sekä Pariisin vuoden 1900 maailmannäyttelyn teoksiin tehtyjä luonnoksia. Tunnettu, yksityiskokoelmaan kuuluva maalaus Hauta-Heikin mummo (1897) on yksi näyttelyn merkkiteoksista. Mukana näyttelyssä on myös Juho Rissasen perikunnalta Yhdysvalloista lahjoituksena tänä kesänä saatu maalaus Työstä paluu (1908) sekä yksi Rissasen viimeisimmiksi jääneistä teoksista, Tyttö ja koira (1950), jonka Rissanen maalasi Yhdysvalloissa. Rissaselle läheisten savolaisaiheiden rinnalla nähdään raikkain värein maalattuja kepeitä teoksia, joissa näkyy ranskalaisen taiteen vaikutus. Näyttelyssä pääsee myös kurkistamaan taiteilijan ateljeeseen, kuulemaan ja lukemaan Juho Rissasen kirjeitä ja vierailemaan Miami Beachilla, jonka auringon alla taiteilija vietti viimeiset elinvuotensa.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Hurttavartti: Koiran lihashuolto
2024-04-10 13:00 - 13:15 | KUMMA, Kauppakatu 35, Kuopio, 70100
Keskiviikkona 10.4. klo 13 Hurttavartilla keskustellaan koiran lihaskunnosta ja lihashuollon tärkeydestä. Liike syntyy kehon eri osien toiminnan yhteisvaikutuksesta ja heikot kohdat rasittuvat muita helpommin. Mitä sopusuhtaisempi koiran keho on, sitä helpommin ja paremmin se pystyy toimimaan. Vartilla tarkastellaan koiran kehon toimintaa ja lihaskunnon ylläpitoon liittyviä asioita.
Hurttavartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!

Filosofiakahvila: Voiko tiede olla objektiivista?
2024-04-10 17:00 - 19:00 | Kuopion museo
Objektiivisuus Kuopion filosofiakahvilan teemana keväällä 2024.
Kun ajattelemme, ajattelemme jotakin asiaa tai kohdetta. Suomen kielessäkin on käytössä latinan kohdetta tarkoittavasta sanasta peräisin oleva ‘objekti’ johdannaisineen. Objektiivisen ja objektiivisuuden vastinpariksi esitetään taas yleisesti subjektiivinen ja subjektiivisuus. Myöskin latinasta peräisin oleva ’subjekti’ tarkoittaa kokijaa ja tekijää, sitä joka ajattelee. Voiko se, mitä ajattelemme, olla kaikille ajattelijoille samaa – voiko meidän erillisten subjektien ajattelulla olla yhteinen objekti? Objektiivisuutta pidetään erityisesti tieteellisen tutkimuksen pyrkimyksenä. Jotkut pitänevät yhä objektiivisuutta myös ihanteena, jota tulisi tavoitella muun muassa journalismissa ja oikeudenkäynneissä ja miksei yleisemminkin kriittisessä ajattelussa. Voiko ajattelumme olla, edes joskus tai osittain, objektiivista? Jos voi, niin mitä tämä edellyttää, ja jos ei, niin miksi ei?
Keskiviikkona 10.4.2024 klo 17-19 Filosofiakahvilan puhujavieraana on Tampereen yliopiston filosofian tohtori Panu Raatikainen aiheena ”Voiko tiede olla objektiivista? Mitä se edes tarkoittaa? Tule mukaan kuuntelemaan ja keskustelemaan!
Kevätkauden tulevat Filosofiakahvilat:
ke 22.5.2024 klo 17-19 ”Oikeuden objektiivisuus”, Maija Aalto-Heinilä, oikeusfilosofian yliopistonlehtori, Itä-Suomen yliopisto >>Tilaisuus on kaikille avoin ja maksuton. Suosittelemme ilmoittautumaan etukäteen, jotta saat tiedon mahdollisista muutoksista ja tulevista tapahtumista. Kahvila Kantista voi noutaa omakustanteiset kahvit nautittavaksi tilaisuudessa.
Tervetuloa jälleen Filosofiakahvilaan, sekä uudet että tutut kävijät!
Maksuton
Ilmoittaudu viimeistään 10.04.2024. Linkki ilmoittautumislomakkeelle tässä.

Aika ja paikka

ke 22.5.2024 klo 17–19 Kuopion Museon monitoimitilassa
(Museokatu 1, 70100 Kuopio)

Korttelivartti: Juho Rissasen Kuopio -mobiilipelin esittely
2024-04-11 14:00 - 14:30 | Korttelimuseo, Kirkkokatu 22, Kuopio, 70100
Korttelimuseon kulttuurivartilla torstaina11.4.2024 kello 14:00 tutustutaan museon uusiin mobiilipeleihin, joiden avulla voit tutustua Juho Rissasen ajan Kuopioon kotisohvalta käsin tai liikkuen kaupunkiympäristössä. Pelit sijoittuvat Kuopion keskusta-alueelle ja Linnanpellolle. Aiheesta kertoo museolehtori Sanna Reinikainen.
Vartille pääset osallistumaan pääsymaksun hinnalla, ja opastus kestää 15–30 minuuttia.

Perheviikonloppu Kuopion taidemuseossa
2024-04-13 10:00 - 2024-04-14 17:00 | KUMMA, Kauppakatu 35, Kuopio, 70100
Lauantaina 13.4. ja sunnuntaina 14.4. on taas erinomainen ajankohta taidemuseovierailulle, sillä meillä on tarjolla monipuolista koira-aiheista tekemistä koko perheelle.
Alle 18-vuotiaat pääsevät ilmaiseksi. Yli 18-vuotiaat voivat osallistua viikonlopun tapahtumiin Kuopion taidemuseon pääsymaksulla 10/5 € ja Museokortti käy maksuvälineeksi.
LAUANTAI 13.4.
klo 10–12 Kennelliiton lukukoirat paikalla ja lukukoiratoiminnan esittelyä
klo 10–12 Koirakasvomaalausta
Klo 13 koirakoulu pehmokoirille
Klo 14 koirasatuhetki
SUNNUNTAI 14.4.
klo 10–12 Kennelliiton kaverikoirat paikalla ja kaverikoiratoiminnan esittelyä
Klo 13 koirakoulu pehmokoirille
Klo 14 opastus Überhund-näyttelyyn

Sydänpuu: Sointuvat korttelimuseossa
2024-04-13 14:00 - 15:00 | Korttelimuseo, Kirkkokatu 22, Kuopio, 70100
Sointuvat, saapuu esiintymään Kuopion korttelimuseolle lauantaina 13.4.2024 kello 14:00. Luvassa on keväinen konsertti, tervetuloa viihtymään ja nauttimaan! Sisäänpääsy Korttelimuseon pääsylipulla. Konsertin alla on myös hyvä tilaisuus käydä kuuntelemassa Juho Rissanen meillä ja maailmalla näyttelyn viimeinen opastettu kierros, joka alkaa kello 13:00.

”Sointuvat on kuopiolais-siilinjärveläinen esiintyvä ryhmä, joka koostuu musiikkia ja runoja harrastavista naisista. Seija Hämälainen ja Leena Raveikko luovat esitettävät runot, Marja-Leena Paatsola soittaa huilua, Paula Salosaari selloa ja Maija Väänänen pianoa. Musiikin genre on vaihteleva: klassisesta yleisesti tunnettuihin sävelmiin.
Kevään 2024 esityksemme Sydänpuu on yhdeksäs, tosin ryhmän kokoonpano on soittajien osalta vaihdellut hieman vuosien saatossa. Alkuvuosina ryhmällä ei vielä ollut omaa nimeä. Ryhmä on tehnyt keväiset esitykset eri teemoihin, esillä on ollut mm. iloa ja surua, vuodenaikojen vaihtelua, rakkautta ja muukalaisuutta (maahanmuutto). Esityspaikkoina ovat olleet museot, kirjastot ja kahvilat ja esitykset ovat olleet yleensä huhtikuussa. Jonkin verran olemme esiintyneet pyynnöstä myös muualla. Esitykset kestävät n. 20 minuuttia ja ne ovat olleet maksuttomia.”
Ryhmän psta Leena Raveikko

Taidevartti: Alvar Cawén: Metsästäjän kotiinpaluu, 1925
2024-04-17 13:00 - 13:15 | KUMMA, Kauppakatu 35, Kuopio, 70100
Keskiviikkona 17.4. taidevartilla tarkastelun kohteena on Alvar Cawénin teos Metsästäjän kotiinpaluu, ja tutustumme samalla hieman Alvar Cawéniin taiteilijana. Vartilla puhutaan myös metsästyksestä ja koirista, jotka ovat teoksen keskeisiä teemoja.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!

Kantin Kestävä Keskiviikko: Museoviraston avustukset rakennusten ja kulttuuriympä﻿ristökohteiden entistämiseen
2024-04-17 16:30 - 18:00 | Kuopion museo
Museovirastolta voi vuosittain hakea entistämisavustusta suojeltujen rakennusten tai muuten kulttuuriympäristöarvojen kannalta merkittävien kohteiden säilyttävään korjaamiseen. Avustettavia kohteita voivat olla esimerkiksi rakennusten julkisivut, ikkunat, ovet ja katot. Myös historialliset puutarhat ja puistot rakennelmineen sekä hautapaikat muistomerkkeineen voivat saada avustusta.
Millaisiin toimenpiteisiin avustusta on mahdollista saada? Miten avustusta haetaan? Millainen on hyvä hakemus? Pohjois-Savon alueellisen vastuumuseon korjausrakentamisen ja rakennetun kulttuuriympäristön asiantuntijat kertovat vinkit hyvän hakemuksen laatimiseen.
Tilaisuudessa esitellään myös Museoviraston korjaustaito.fi sivusto. Museoviraston korjauskorteissa on ohjeita rakennuksen säilyttävään korjaamiseen.
Tule kuuntelemaan lisää entistämisavustuksista sekä säilyttävästä ja palauttavasta korjaamisesta! Tilaisuus on maksuton.
Kantin Kestävän Keskiviikon kevätkauden ohjelma:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
17.4. klo 16.30-18 Kantin Kestävä Keskiviikko: Museoviraston avustukset rakennusten ja kulttuuriympäristökohteiden entistämiseen

24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvöt
(Ohjelmamuutokset ja täydennykset ovat mahdollisia!)

Haluttuja harvinaisuuksia – Otteita luonnontieteellisestä eläinkokoelmasta
2024-04-17 18:15 - 19:00 | Kuopion museo
Ennen vanhaan eläimiä hankittiin luonnontieteellisten museoiden kokoelmiin välillä kyseenalaisin menetelmin. Linnunmunien keruukin oli sääntö eikä poikkeus. Ajat ovat muuttuneet, ja nykyään museokokoelmaa kartutetaan huomattavasti eettisempien periaatteiden mukaisesti. Esittelijänä Mari Wikholm, Kuopion luonnontieteellinen museo. Tapahtuma pidetään Kuopion museon kokoushuoneessa. Vapaa pääsy.
Esitys liittyy Kuopion kaupunginkirjaston Syntytarinat-tapahtumaan, jossa Helsingin Sanomien viime vuoden kirjallisuuspalkinnon teoksellaan Elolliset voittanut esikoiskirjailija Iida Turpeinen vierailee.
